Folketing
2005-05-24

Jeg vil gerne give Det Radikale Venstre et tilsagn om at forhandle seriøst om de her ting. Det er sådan set ikke noget problem. Men jeg mener, at fru Elsebeth Gerner Nielsen er galt ude, når hun nærmest sådan indikerer, at hvis disse ting på sundhedsområdet var til stede, så ville man ikke bruge dem, hvis de var for dyre. Jeg tror, at enhver læge og enhver, der er ansvarlig, da ville bruge de ting, hvis de fandtes, lige meget næsten hvor dyre de var i forhold til nogle andre. Der er da ikke nogen, der på grund af økonomi sætter andres liv og helbred på spil. Sådan opfatter jeg det ikke. Men misforstod jeg fru Elsebeth Gerner Nielsen? Det ved jeg ikke. (Kort bemærkning).